***Ieinteresētajiem piegādātājiem***

***Jautājumi un atbildes par iepirkuma procedūru “Ķekavas parka Tehniskā projekta izstrāde” (ID Nr.ĶND/2014/29):***

1. Jautājums: “Lūdzam skaidrot 6.1.3.2.punktu, vai pieredze pilsētplānošanā ir domāts detālplānojums, tehniskā projekta ietvaros parka rekonstrukcija, pilsētas parka rekonstrukcija utt.?”

ATBILDE: Pieredze pilsētplānošanā šajā iepirkuma procedūras kontekstā ir saistīta ar publisko telpu labiekārtošanas tehniskā projekta izstrādi, ietverot arī parka projektēšanu un tā rekonstrukciju.”

2. Jautājums: “Vērtēšanas kritēriji un to skaitliskās vērtības saimnieciski visizdevīgākā piedāvājuma izvēlei iekļauts kritērijs “Pieredze un projekti”, lūdzam skaidrot, kā tiks vērtēti pieredze un projekti?”

ATBILDE: Kritērijs “Pieredze un projekti” tiks vērtēts saskaņā ar informāciju, ko pretendenti iesniegs atbilstoši iepirkuma procedūras nolikuma 6.1.3.punktam un 6.pielikumam.

3. Jautājums: “Nolikumā norādīts, ka termiņš tehniskā projekta izstrādei ir ne garāks kā 120 dienas no līguma noslēgšanas. Vai tajā skaitā ietilpst arī tehniskās ekspertīzes veikšana?”

ATBILDE: Jā, tajā ietilpst arī tehniskās ekspertīzes veikšana.

3. Jautājums: “Kā tiek vērtēti kritēriji – funkcionalitāte, vides pieejamība, izstrādes detalizācija – ja netiek prasīts iesniegt tehnisko risinājumu apraksts utt., lūdzam izslēgt šos vērtēšanas kritērijus.”

ATBILDE: Kritēriji – funkcionalitāte, vides pieejamība un izstrādes detalizācija tiks vērtēti atbilstoši informācijai, kas tiks ietverta pretendentu iesniegtajos piedāvājumos par Tehniskās specifikācijas 5.punkta prasībām tehniskā projekta izstrādei.